**268/2019. (VI.18.) Kgy. sz. határozat**

1. A Közgyűlés – tekintettel arra, hogy az Országos Mentőszolgálat 2019. június 11-én kelt adatszolgáltatására figyelemmel biztosítja az Országos Mentőszolgálat által kért többlettámogatást – felkéri a polgármestert, hogy haladéktalanul járjon el az Országos Mentőszolgálatnál a 2019. június 11. napján közölt felmondás visszavonása és a felek közötti megállapodás hatályban tartása érdekében.
2. A Közgyűlés a felmondásról szóló nyilatkozat visszavonását követően felhatalmazza a polgármestert az Országos Mentőszolgálat és Szombathely Megyei Jogú Város Önkormányzata között a 2019. évi önkormányzati többlettámogatás összegével módosított megállapodás aláírására.
3. A Közgyűlés úgy dönt, hogy a házi orvosi ügyeletben közreműködők juttatásait 2019. július 1. napjától átlagosan 15%-kal megemeli.
4. A Közgyűlés felkéri a polgármestert és a Szombathelyi Egészségügyi és Kulturális Intézmények Gazdasági Ellátó Szervezetének vezetőjét, hogy a 3. pontban foglaltak végrehajtása érdekében a szükséges intézkedések megtételéről gondoskodjanak.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtásért:

Dr. Bencsics Enikő, az Egészségügyi és Közszolgálati Osztály vezetője,

Vigné Horváth Ilona, a Szombathelyi Egészségügyi és Kulturális GESZ igazgatója)

**Határidő:** 1., 3. pont vonatkozásában: azonnal

2. pont vonatkozásában: a felmondásról szóló nyilatkozat visszavonását követő 15 napon belül

4. pont vonatkozásában: 2019. július 1.